Εφαρμόζετε τους αισθητήρες μόνο στο πίσω άνω μέρος του βραχίονα. Αποφύγετε περιοχές με ουλές, ελιές, ραγάδες ή εξανθήματα. Επιλέξτε μια περιοχή του δέρματος που γενικά παραμένει σχετικά ανέπαφη κατά τις συνήθεις καθημερινές δραστηριότητες (δεν κάμπτεται ούτε διπλώνει). Επιλέξτε μια περιοχή η οποία βρίσκεται σε απόσταση τουλάχιστον 2,5 εκ. μακριά από σημείο ένεσης ινσουλίνης. Για την αποφυγή ενόχλησης ή ερεθισμού του δέρματος, θα πρέπει να εναλλάσσετε την περιοχή σε κάθε τοποθέτηση.
Πλύνετε το σημείο εφαρμογής χρησιμοποιώντας απλό σαπούνι, στεγνώστε το και έπειτα καθαρίστε το με μαντηλάκι αλκοόλης. Αυτό θα βοηθήσει να αφαιρεθεί τυχόν λιπαρότητα που μπορεί να εμποδίζει τον αισθητήρα να κολλήσει σωστά. Πριν συνεχίσετε, αφήστε το σημείο να στεγνώσει στον ατμοσφαιρικό αέρα. Σημειώστε ότι η περιοχή ΠΡΕΠΕΙ να είναι καθαρή και στεγνή, διαφορετικά ο αισθητήρας μπορεί να μην κολλήσει στο σημείο εφαρμογής.
Κατόπιν, ακολουθήστε τις οδηγίες εφαρμογής και ενεργοποίησης του αισθητήρα που αναγράφονται στο έντυπο οδηγιών χρήσης που συμπεριλαμβάνεται στη συσκευασία του αισθητήρα σας.